सन्त ज्ञानेश्वर जी:- ये अच्छी बात हुई। लक्ष्मण, लक्ष्मण एक शेषनाग का अवतार, रामजी का बचपन से ही अनुगामी, जब होश आया बालकपन से उसी समय से अनुगामी, राम वाले हविश पिण्ड से पैदाइशी राम वाले हविष पिण्ड से ही पैदाइशी और बचपन से ही राम का अनुगामी। उस लक्ष्मण ने दशरथ जैसे पिता का त्याग किया। सुमित्रा जैसे माता का त्याग किया, उर्मिला जैसे पतिव्रता जैसे नारी का त्याग किया। अवध का राज-भोग त्यागा। राम जी के पीछे चल दिये सेवा में। उसका वनवास नहीं था, लक्ष्मण का वनवास नहीं था, वनवास तो राम का था, लेकिन वह सब त्याग करते हुये चल दिया। एक राजकुमार राजमहल का जब खड़ाऊँ रामजी का भरतजी लेकर चले आये तो उसने अपनी खड़ाऊँ भी छोड़ दी पहनना और नंगे पाँव झाड़-झंखार, नदी-नाला पर करते हुये अयोध्या से लंका पहुँचा। अयोध्या से रामेश्वरम् पहुँचा। उसके त्याग को देखिये उस लक्ष्मण को राम राम का आदेश काटने का एक कलंक भी मिला, जिससे सीता जी का हरण हुआ। उस लक्ष्मण को शक्ति-बाण की पीड़ा भी झेलनी पड़ी मरणासन्न पीड़ा। उस लक्ष्मण को अहिरावण के यहाँ बलि का बकरा जैसे बनना पड़ा, वो तो रक्षा एक दो तीन पर हुआ। ऐसा लक्ष्मण, ऐसा समर्पित ऐसा कष्ट सहने वाला ऐसा समर्पित-शरणागत लक्ष्मण जब रामचन्द्रजी लंका विजय प्राप्त करके वापस आ रहे हैं, राज्याभिषेक हो रहा है, राज्याभिषेक के बाद एक दिन अपने आम के बगीचे में बड़े प्रसन्न मुद्रा में बैठे थे। बड़े प्रसन्न मुद्रा में बैठे थे। रामचन्द्रजी अपने आम के बगीचे में बैठे थे बड़े प्रसन्न मुद्रा में। जब लक्ष्मण ने देखा कि प्रभु इस समय प्रसन्न मुद्रा में बैठे हैं तब साहस हुआ। हाथ जोड़कर कह रहे हैं लक्ष्मण। हे ज्ञान मूर्ति ! हे रमापति ! मैं उस ज्ञान का अभिलाषी हूँ। मुझे वह ज्ञान मिलता जिससे जीव भाव सागर से पार हो जाता है। मैं अज्ञान अंधकार में भटक रहा हूँ। प्रभु मुझे वह ज्ञान मिलता कि मैं इस भावसागर से पार हो जाता। लक्ष्मण राम से प्रार्थना किए। आप अध्यात्म रामायण में उत्तरकाण्ड देख लीजिये। श्रीरामगीता बुकलेट है गीताप्रेस से ले लीजिये। यह वही प्रकरण है। राम ने जो लक्ष्मण को उपदेश दिया है वो श्री रामगीता है और रामजी ने जो हनुमान को तत्त्वज्ञान दिया है, वो श्रीरामह्रदय है। पतली-पतली बुकलेट मिल जाएगी गीता प्रेस से।